П Р О Т О К О Л   № 29
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 01.11.2017 г.

Днес, 01.11.2017 г. /сряда/ от 09.30 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев
				Стефан Гроздев - отсъства
				Севдалин Мавров

На заседанието присъства експертния сътрудник на комисията: Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:

1. ОТНОСНО: Отмяна на решения на Комисия “Съдебна администрация“ без практическо значение от 2008 г. до настоящия момент. Промени във формата на щатното разписание. Нови принципни решения.
Комисия „Съдебна администрация“ към Съдийската колегия на Висшия съдебен съвет, като взе предвид, че Висшият съдебен съвет определя състава и организацията на работата на съдилищата и обезпечава финансово и технически тяхната дейност, без да се намесва в нейното и като съобрази, че състава и финансовото обезпечение на съдилищата се осигуряват за всяка година, по предварително зададени прогнози,

Р Е Ш И:

1.1. ОТМЕНЯ Решение на Комисия „Съдебна администрация“ по протокол № 6 от заседание, проведено на 12.02.2008 г., с което е указано на административните ръководители при трансформиране на щатни бройки за съдебни служители да уведомяват писмено Комисия „Съдебна администрация“.

1.2. ОТМЕНЯ Решение на Комисия „Съдебна администрация“ по протокол № 3 от заседание, проведено на 25.01.2012 г., с което е указано на административните ръководители в ОСВ да не извършват трансформация на съдебни служители от по-ниско платена длъжност на по-високо платена,  такава без съгласието на Висшия съдебен съвет.

1.3. ОТМЕНЯ Решение на Висшия съдебен съвет по протокол № 18 от заседание, проведено на 08.04.2015 г., с което е указано на административните ръководители на ОСВ да уведомяват Комисия „Съдебна администрация“ за всяко назначаване на съдебни служители на свободни щатни бройки, независимо от правното основание.

 	1.4. ОТМЕНЯ Решение  на Висшия съдебен съвет по протокол № 37 от заседание, проведено на 25.06.2015 г., с което са задължени административните ръководители при прекратяване на трудово правоотношение със съдебен служител в ОСВ незабавно да уведомяват ВСС.

 	1.5. ОТМЕНЯ Решение на Комисия „Съдебна администрация“ по протокол № 27 от заседание, проведено на 01.07.2015 г., с което е препоръчано на административните ръководители в ОСВ, в случаите, в които са прекратени трудови договори със съдебни служители, за които ВСС е уведомен, съгл. решение по протокол № 37/25.06.2015 г., доп.т. 101, назначаването на нов служител или обявяването на конкурс за овакантената длъжност да се извършва не по-рано от едномесечен срок.

 	1.6. ОТМЕНЯ Решение на Комисия „Съдебна администрация“ по протокол № 7 от 24.02.2016 г., с което отдел „Съдебни кадри“ е задължен при изготвяне на справка за щатна численост на свободните длъжности за съответния орган на съдебна власт да посочва и информация за натовареността през последните три години.

1.7. ВЪВЕЖДА ред „Забележка“ във формата на щатното разписание, в който ред се посочват настъпилите през предходния месец промени в щатовете на съдебните служители /прекратяване на трудови правоотношения; назначаване и преназначаване на съдебни служители; трансформации/, както и сключване на всички видове трудови договори с външни изпълнители; договори с Дирекция „Бюро по труда”, извършени в рамките на утвърдените щатни структури и бюджет за текущата година.

УТВЪРДЕНОТО ежемесечно щатно разписание следва да се изпраща от съдилищата във ВСС /Комисия „Съдебна администрация“/, всеки месец, както досега- от първо до десето число.

1.8. УКАЗВА на председателите на съдилищата, че:
- назначаването на нови служители на освободени длъжности, трансформациите и всякакви други промени могат да се извършват само при съобразяване с бюджета на съответния орган на съдебна власт за съответната година. Допълнителни бюджетни средства при извършена трансформация, несъобразена с одобрения за съответния ОСВ бюджет, няма да бъдат отпускани;
- увеличаване на бюджетната сметка на съответния ОСВ, наложена от вътрешна промяна в щатовете на съдебните служители /извън хипотезата на увеличаване на щатове/, е допустимо само при извънредни обстоятелства и се обосновава;
- нови щатни бройки се отпускат от Съдийската колегия към Висшия съдебен съвет само след надлежно обосновано искане, отправено до Комисия „Съдебна администрация“.

1.9. ДА СЕ УВЕДОМЯТ председателите, направили искания, съобр. указанията по протокол № 27 от 01.07.2015 г. от заседание на Комисия „Съдебна администрация“, че поради отмяна на решението по цитирания протокол, няма да получат отговор.

 	1.10. ВЪЗЛАГА на съдебните служители от Отдел „Съдебни кадри“ при ВСС да изготвят формуляр-образец на новите щатни разписания с добавения нов ред „забележки“, да попълват ежемесечно, след получаване на щатните разписания със съответните забележки относно кадровите решения за съответния месец, изготвена обобщена таблица /+отделна колона § 02 от разполагаемия бюджет/, даващи достоверната моментна картина за кадровата обезпеченост и съотношение в отделните съдилища.

1.11. ВЪЗЛАГА на съдебните служители от Отдел „Съдебни кадри“ и Отдел „Съдебна статистика“, към всяко искане за увеличаване на броя на съдебната администрация в ОСВ, да прилагат последното щатно разписание на съда, статистическите отчети, касаещи делата и съотношението между съдиите и специализираната администрация /респ. данни за общата администрация/ за последната година, респ. и първото шестмесечие на съответната година, изготвени от администрацията на ВСС, за нуждите на КСА.

1.12. ВЪЗЛАГА на съдебните служители от Отдел „Съдебна статистика“ да въведат в отделни колони в таблицата за натовареността на съдилищата съотношението: -съдии- без ДСИ и съдиите по вписвания/ специализирана администрация; -съдии– с ДСИ/ специализирана администрация  и - брой на общата администрация, за нуждите на Комисия „Съдебна администрация“. 

ПРЕДЛАГА на Комисията по натовареност и съдебна статистика съгласуване на горните изменения в Таблицата за натовареността, с цел общо ползване на данните. 

	1.13. ВЪВЕЖДА „дежурен служител“ от отдел „Съдебни кадри“ към Комисия „Съдебна администрация“, който ежедневно да отговаря на въпросите,  постъпващи от органите на съдебна власт /устно - по телефон, по е-мейл, писмено/, както и да докладва на председателя/зам.председателя на КСА незабавно постъпилите неотложни или спешни искания. График на дежурните служители, номера на дежурния телефон и и-мейл да се поставят на интернет страницата на ВСС, Комисия „Съдебна администрация“.

1.14. Точки от 1.1. до 1.8. да бъдат включени в дневен ред за заседанието на Съдийската колегия на ВСС на 07.11.2017 г.

2. ОТНОСНО: Принципно решение за Проект за унифицирани щатни структури на съдилищата по нива.

	Комисия „Съдебна администрация“, като взе предвид, че Съдийската колегия на ВСС решава въпросите за организацията на дейността на съответната система от органи на съдебната власт, определя броя на съдебните служители, съобразно степента на натовареност - по предложение или след съгласуване с председателите на съдилищата, като може да разкрива или съкращава длъжности, както и като взе предвид, че събира и обобщава резултатите от дейността на съдилищата на всеки 6 месеца,

Р Е Ш И:
В краткосрочен план:

 	2.1. Да се подготви предложение за Проект, след съгласуване с председателите на съдилищата, за унифицирани щатни структури по нива, с предварително разчетени щатове, резерви и специфики, както и планирано увеличаване или намаляване/съкращаване на щатове до постигане на оптимизация.
 	2.2. Да се предприеме проучване и се предвидят /доколкото е възможно/ преди приемането на унифицирани структури по нива: обема на увеличение в административната дейност на съдилищата като резултат от приетите изменения в ГПК, НПК и др.закони; предстоящите и обявени законодателни изменения, които биха се отразили и на организацията на работа в съдилищата; измененията в начина на работа, които ВСС/СК планира и др. 
 	2.3. Да се уведомят председателите на Апелативните, Окръжните и Районните съдилищата, че следва изготвяне на предложение от Комисия „Съдебна администрация“ за унифицирани щатни структури, след съгласуване с тях, което съгласуване ще се извърши на работни срещи до края на м. декември 2017 г., по предварително съгласуван график.
	2.4. Препис от настоящия протокол да се изпрати на всички съдилища, за сведение.

	Следващото заседание на КСА-СК ще бъде на 15.11.2017 г.

ПРЕДСЕДАТЕЛ 
НА КОМИСИЯТА:      /п/
	 								   БОРЯНА ДИМИТРОВА